క్రీడా మంత్రి పద్మారావు సూచనహైదరాబాద్, (ఆంధ్రజ్యోతి): వివిధ రకాల క్రీడలకు సంబంధించి ప్రతి జిల్లాలో కనీసం ఐదుగురు కోచ్లను నియమించుకోవాలని క్రీడా మంత్రి టి.పద్మారావు గౌడ్ అధికారులకు సూచించారు. గురువారం ఆయన సచివాలయంలోని తన చాంబర్లో క్రీడలపై  సమీక్ష నిర్వహించారు. కోచ్లు ఉంటేనే ఉత్తమ క్రీడాకారులు తయారవుతారని, అందుకే వారి నియామకానికి ప్రాధాన్యమివ్వాలని సూచించారు. ప్రస్తుతం ఉన్న కాంట్రాక్టు కోచ్లు, ఉద్యోగుల సర్వీసులను క్రమబద్ధీకరించాలని ఆదేశించారు. చాలా రోజుల నుంచి పని చేస్తున్న కోచ్ల జీతభత్యాల పెంపునూ మంత్రి సమీక్షించారు. సమావేశంలో క్రీడలు, యువజన సర్వీసుల శాఖ కార్యదర్శి బుర్రా వెంకటేశం, శాట్స్ చైర్మన్ వెంకటేశ్వర్రెడ్డి, ఎండీ దినకర్బాబు, ఓఎస్డీ రాజేశ్వరరావు పాల్గొన్నారు.
creeda mantri padmaaraavu suchanahaidarabad, (aandhrajyoti): vividha rakala kreedalaku sambandhinchi prati jillaalo kaneesam aiduguru kochlanu niyaminchukovaalani creeda mantri ti.padmaaraavu goud adhikaarulaku suuchimchaaru. guruvaram aayana sachivaalayamlooni tana chambarlo kreedalapai  sameeksha nirvahinchaaru. kochlu untene uttama kreedaakaarulu tayaaravutaarani, anduke vaari niyaamakaaniki praadhaanyamivvaalani suuchimchaaru. prastutam unna contractu kochlu, udyogula sarveesulanu kramabaddheekarinchaalani aadesinchaaru. chala rojula nunchi pani chestunna kochla jeetabhatyaala pempunuu mantri sameekshinchaaru. samavesamlo kreedalu, yuvajana sarveesula saakha kaaryadarsi burra venkatesam, shats chairman venkateswarreddy, endy dinakarbabu, oesdy rajeshwararao paalgonnaaru.